

DOPUNA I IZMJENA

POSLOVNOG PLANA

ZA 2025. GODINU

Zagreb, travanj 2025. godine

# 

# SADRŽAJ

[1. UVOD 2](#_Toc512328067)

[2. PRIJEDLOG I OBRAZLOŽENJE DOPUNE I IZMJENE POSLOVNOG PLANA AGENCIJE ZA 2025. GODINU 2](#_Toc512328068)

2.1. Dopuna u poglavlju 5. Plan zapošljavanja………………..…………………………………………………………………………….……….2

2.2. Izmjena u poglavlju 6. Plan stručnih usavršavanja…………………………………………………………………………………………..3

**1. UVOD**

Upravno vijeće Agencije je dana 12. studenoga 2024. godine na svojoj 68. sjednici donijelo Poslovni plan Agencije za 2025. godinu. Na 70. sjednici održanoj dana 17. prosinca 2024. godine prihvatilo je Dopunu Poslovnog plana Agencije za lijekove i medicinske proizvode za 2025. godinu u dijelu: poglavlje 5. Plan zapošljavanja. Na 73. sjednici održanoj dana 04. veljače 2025. godine prihvatilo je Dopunu Poslovnog plana Agencije za lijekove i medicinske proizvode za 2025. godinu u dijelu: poglavlje 5. Plan zapošljavanja. Na 75. sjednici održanoj 10. ožujka 2025. prihvatilo je Dopunu Poslovnog plana Agencije za lijekove i medicinske proizvode za 2025. godinu u dijelu: poglavlje 5. Plan zapošljavanja.

Poslovni plan sastoji se od sljedećih poglavlja: 2. Plan rada, 3. Financijski plan, 4. Plan nabave, 5. Plan zapošljavanja i 6. Plan stručnih usavršavanja.

# 2. PRIJEDLOG I OBRAZLOŽENJE DOPUNE I IZMJENE POSLOVNOG PLANA ZA 2025. GODINU

Na 77. sjednici Upravnog vijeća predlaže se dopuna i izmjena u Poslovnom planu Agencije za 2025. godinu u poglavljima 5. Plan zapošljavanja i 6. Plan stručnih usavršavanja.

**2.1. Dopuna u poglavlju 5. Plan zapošljavanja**

U dijelu **5.1. Nova zapošljavanja** predlaže se dopuna za potrebe:

**ODJEL ZA PRAVNE, EKONOMSKE, INFORMACIJSKE I OPĆE POSLOVE**

**Odjek za ekonomske i opće poslove - 1 izvršitelj SSS**

**Obrazloženje:**

Predlaže se zapošljavanje jedne osobe srednje stručne spreme na radno mjestu referent nabave za poslove nabave i likvidature računa na neodređeno vrijeme, a zbog kontinuiranog povećanja opsega poslova iz djelokruga rada Odsjeka za ekonomske i opće poslove. Uslijed izmjena propisa sve je zahtjevnije ispunjavanje zakonskih obveza vođenja evidencija i pripreme podataka za financijsko izvještavanje. Posebno se to odnosi na dio izrade Statističkog izviješća o javnoj nabavi gdje se analitički ručno unose sve nabava roba, radova i usluga po stavkama Plana nabave.

S obzirom da promjene u propisima idu u smjeru povećanja transparentnosti i kontrole rada institucija, kontinuirano se povećava obveza detaljnijeg vođenja evidencija i izvješćivanje stoga postojeći broj zaposlenika u Odsjeku nije dostatan. Povećani opseg poslova Odsjeka odnosi se i na poslove likvidature računa, kao i na poslove organizacije službenih putovanja i nabave.

**2.2. Izmjena u poglavlju 6. Plan stručnih usavršavanja**

U dijelu: **6.2. Upućivanje zaposlenika na poslijediplomske studije, specijalistička studije i specijalizacije** predlaže se izmjena za:

1. Doktorski studiji

1.1.

Područje: Biomedicina i zdravstvo-1 zaposlenik

Provoditelj: Medicinski fakultet u Splitu

Odobrena cijena (za sve semestre): 8.100 EUR

Predlaže se korekcija cijene za sve semestre budući da je raspisan natječaj za predmetni doktorski studij u kojem je cijena po semestru povećana sa 2.700 EURa na 3.500 EURa, što nije bilo moguće predvidjeti u trenutku donošenja Poslovnog plana za 2025. godinu.

Ukupna cijena za sve semestre: 10.500 EUR i ostali troškovi doktorskog studija.

**USVAJANJE PRIJEDLOGA DOPUNE I IZMJENE POSLOVNOG PLANA AGENCIJE ZA LIJEKOVE I MEDICINSKE PROIZVODE ZA 2025. GODINU**

Upravno vijeće Agencije za lijekove i medicinske proizvode na 77. sjednici održanoj dana 14. travnja 2025. godine prihvatilo je Izmjene i dopune Poslovnog plana Agencije za lijekove i medicinske proizvode za 2025. godinu u dijelu: poglavlje 5. Plan zapošljavanja i poglavlje 6. Plan stručnih usavršavanja.

KLASA: 007-02/25-03/06

URBROJ: 381-14-10/411-25-02

PREDSJEDNIK UPRAVNOG VIJEĆA

Prim. Stanko Belina, dr. med. spec.